Stefnuræðan eins og ævintýri fyrir börn
"Kannski er það framtíðarstefna Íslands að verða best í heimi. Það er kannski ekki alslæm framtíðarstefna ef hún ætti raunverulegar rætur í veruleikanum," sagði Birgitta Jónsdóttir þingmaður Pírata um stefnuræðu forsætisráðherra í kvöld.
Sigmundur Davíð Gunnlaugsson talaði dró upp mynd af fyrirmyndarlandinu sem Ísland gæti orðið, í stefnuræðu sinni. Birgitta sagði hins vegar að það sem einkenni stjórnmálin nú sem fyrr sé skortur á framtíðarstefnu.
Hún sagði forsætisráðherra ekki kynna nein raunveruleg verkfæri til að ná stefnu sinni um að Ísland verði best í heimi.
Valdabarátta í algleymi
"Ég hélt fyrst að ég væri að lesa ævintýri fyrir börn þegar ég las ræðuna en það verður að viðurkennast að ég hef mjög gaman af skáldskap og ævintýrum, en kannski hefði verið raunsærra að byggja þetta framtíðarævintýr með Krúnuleikanna sem sviðsmynd, þar sem valdabarátta er í aðalhlutverki og algleymi, en það er það sem hefur einkennt og skemmt okkar samfélag um langa hríð," sagði Birgitta.
Hún sagðist svo vilja segja þjóðinni ofurlítið ævintýr um fyrirmyndarlandið eins og hún sjái það fyrir sér.
"Það er byggt á sameiginlegri framtíðarsýn allra landsmanna á því hvernig samfélag við viljum vera. Þessi samfélagssýn hefur nú þegar skotið viðkvæmum rótum í jarðveg kreppuáranna. Ræturnar liggja inn í þjóðfundinn um nýja stjórnarskrá, þar hittist fólk sem var valið af handahófi til að ræða um hvað því fannst eiga að vera undirstöður samfélags okkar. Sú sýn var yfirfærð í nýja stjórnarskrá stjórnlagaráðs sem var opið öllum sem vildu ljá rödd sína og rök. Ræturnar að fyrirmyndarlandinu liggja meðal allra þeirra einstaklinga sem hafa risið upp á afturlappirnar og ákveðið að gera eitthvað í því sem þeim finnst vera að í samfélaginu."
Valdið er þjóðarinnar
Birgitta sagði að ef Íslendingar ætli sér að eiga fyrirmyndarland verði að tryggja að rödd og vilji almennigns eigi greiðan aðgang að löggjafarvaldinu með beinu lýðræði, líkt og í gegnum vefinn Betra Ísland.
"Kæru landsmenn ykkar er valið, valdið og ábyrgðin. Þið eruð kerfið, við sem erum hér inni erum endurspeglun á ykkur," sagði Birgitta.
"Veitið okkur sem hér störfum í ykkar þágu stífa viðspyrnu ef farið er af leið sem er til heilla fyrir fyrirmyndarlandið og krefjast þess að vald ykkar og vilji sé virtur, en það vald var það sem þið fóluð valdhöfum og ef þeim er fyrirmunað að viðhalda loforðin, þá er ykkar að tryggja að loforðin séu efnd."
"Kannski er það framtíðarstefna Íslands að verða best í heimi. Það er kannski ekki alslæm framtíðarstefna ef hún ætti raunverulegar rætur í veruleikanum," sagði Birgitta Jónsdóttir þingmaður Pírata um stefnuræðu forsætisráðherra í kvöld.
Sigmundur Davíð Gunnlaugsson talaði dró upp mynd af fyrirmyndarlandinu sem Ísland gæti orðið, í stefnuræðu sinni. Birgitta sagði hins vegar að það sem einkenni stjórnmálin nú sem fyrr sé skortur á framtíðarstefnu.
Hún sagði forsætisráðherra ekki kynna nein raunveruleg verkfæri til að ná stefnu sinni um að Ísland verði best í heimi.
Birgitta sagði að ef Íslendingar ætli sér að eiga fyrirmyndarland verði að tryggja að rödd og vilji almennigns eigi greiðan aðgang að löggjafarvaldinu með beinu lýðræði, líkt og í gegnum vefinn Betra Ísland.